ઑક્સફર્ડ અને એસ્ટ્રાઝેનેકા દ્વારા વિકસાવાયેલી વૅક્સિન પર યુરોપિયન યુનિયનના અનેક રાજ્યોએ કામચલાઉ રોક લગાવી દીધી છે.

યુરોપિયન યુનિયનના અનેક રાજ્યોએ વૅક્સિન પર કામચલાઉ રોક લગાવી દીધી છે ત્યારે સંસ્થાએ જણાવ્યું છે કે વૅક્સિનના કારણે બ્લડ ક્લોટ (લોહીનો ગઠ્ઠા) થવાના કોઈ સંકેત મળ્યા નથી.

ઑક્સફર્ડ અને એસ્ટ્રાઝેનેકા દ્વારા વિકસાવાયેલી રસીના મામલે યુરોપના દેશો બે ભાગમાં વહેંચાઈ ગયા છે.

એક તરફ ફ્રાંસ, જર્મની, સ્પેન અને ઇટાલી જેવા દેશો યુરોપિયન યુનિયન દ્વારા રસી મામલે તપાસની રાહ જોઈ રહ્યા છે અને હાલ તબક્કે અહીં રસીના ઉપયોગ પર રોક લગાવી દેવાઈ છે. 

તો બીજી તરફ પોલૅન્ડ, બેલ્જિયમ સહિતના અનેક દેશોએ આ રસીનો ઉપયોગ ચાલુ રાખ્યો છે.

યુરોપિયન મેડિસિન એજન્સી (ઈએમએ)ના પ્રમુખ એમર કૂકે જણાવ્યું કે સંસ્થા વૅક્સિનને મંજૂરી આપવાના પોતાના નિર્ણય પર કાયમ છે. વૅક્સિન લીધા બાદ અમુક લોકોના શરીરમાં લોહીના ગઠ્ઠા થઈ જાય છે તેની તપાસ થઈ રહી છે. 

ઑક્સફોર્ડ-એસ્ટ્રાઝેનેકાની રસી અંગે WHOની અપીલ

એસ્ટ્રાઝેનેકા-ઑક્સફર્ડની રસી પર યુરોપના કેટલાક દેશોએ કેમ કામચલાઉ રોક લગાવી

વિશ્વ સ્વાસ્થ્ય સંગઠન (ડબલ્યુએચઓ) દ્વારા દેશોને અપીલ કરવામાં આવી છે કે તેઓ વૅક્સિનનો ઉપયોગ ન અટકાવે. ઑક્સફર્ડ-એસ્ટ્રાઝેનેકા રસીની સમીક્ષા કરવા માટે મંગળવારે વિશ્વ સ્વાસ્થ્ય સંગઠનના વૅક્સિન નિષ્ણાતોએ બેઠક કરી હતી.

યુરોપિયન મેડિસિન એજન્સીએ જણાવ્યું કે વૅક્સિન લીધા બાદ જેટલા લોકોમાં બ્લડ ક્લૉટ થઈ જવાની ઘટના નોંધાઈ એ સામાન્ય લોકોમાં બ્લડ ક્લોટ થાય છે, તેના કરતાં ઓછી છે.

પ્રમુખ કૂકે જણાવ્યું કે, અમને ખબર છે કે ઈયુમાં હજારો લોકોએ લોહી જામી જવાની ફરિયાદ કરી છે અને એટલા માટે અમે એ નક્કી કરવાનો પ્રયાસ કરી રહ્યાં છીએ કે આ વૅક્સિન લેવાના કારણે થયું છે કે બીજા કોઈ કારણસર થયું છે.

તેમણે વધુમાં કહ્યું કે હજી તપાસ ચાલી રહી છે અને અત્યારે અમને પાકી ખાતરી છે કે કોરોના વાઇરસને અટકાવવા માટે ઑક્સફર્ડ-એસ્ટ્રાઝેનેકા રસીના ફાયદાઓ, જેમાં મૃત્યુ અને હૉસ્પિટલમાં દાખલ કરવાનું જોખમ પણ સામેલ છે, તે અન્ય જોખમો કરતાં વધારે છે.

ઈએમએ દ્વારા જે તપાસ કરવામાં આવી છે તેનો રિપોર્ટ ગુરુવારે જાહેર કરવામાં આવશે.

રસી પર યુરોપના દેશોએ પ્રતિબંધ કેમ મૂક્યો છે?

ઑક્સફર્ડ અને એસ્ટ્રાઝાનેકાની રસી ભારતમાં પણ મોટા પ્રમાણમાં ઉપયોગમાં લેવાઈ રહી છે, જેને પગલે લોકોમાં ચિંતા છે.

જર્મની, ફ્રાન્સ અને ઇટાલીએ ઑક્સફર્ડ-એસ્ટ્રાઝેનેકા... \n\nમને ઉપરના લેખ માટે સારું શીર્ષક આપો.
ઑક્સફર્ડ એસ્ટ્રાઝેનેકા વૅક્સિન : EUએ કહ્યું, 'કોરોનાની આ રસી જોખમી ઓછી, ફાયદાકારક વધારે'